ટ્રાફિક મેનેજમેન્ટના ભાગરૂપે કોર્પોરેશન દ્વારા શહેરના વિવિધ વિસ્તારોમાં વિભિન્ન બ્રિજ પ્રોજેકટ હાથ ધરાયા છે. પશ્ચિમ વિસ્તારના નવા પ્રોજેકટની વાત કરીએ તો આશ્રમરોડ પર ઇન્કમટેકસ ચાર રસ્તા અને અંજલિ ચાર રસ્તા પરના ફલાય ઓવર બ્રિજના નિર્માણનું કામ હાથ ધરાયું છે. આશ્રમરોડ પરના ટ્રાફિકનાં ભારણને ઓછું કરવા તંત્ર દ્વારા સાબરમતી નદીના પશ્ચિમ કાંઠા પરના રિવરફ્રન્ટના રોડને ગત વર્ષે ‘સ્માર્ટ રોડ’ જાહેર કરાયો હતો. પશ્ચિમ કાંઠાના આશરે ૮ કિ.મી. લાંબા રસ્તા ઉપરાંત સત્તાવાળાઓએ પૂર્વ કાંઠાનો આશરે ૧૦ કિ.મી. લાંબો રસ્તો પણ સ્માર્ટ રોડ જાહેર કર્યો હતો.